जीडीए की संपत्तियों पर कब्जा करने वालों को बेदखल करें
ग्वालियर| जीडीए की संपत्तियों पर अवैध कब्जा करने वालों को सख्ती से बेदखल किया जाए। जहां भी शिकायत मिले संबंधित अधिकारियों की टीम मौके पर जाए और जांच करे। साथ ही प्लानिंग के साथ कार्रवाई की जाए। यह निर्देश बुधवार को जीडीए की जनसुनवाई में सीईओ सुरेश कुमार ने दिए। जनसुनवाई में विनय नगर सेक्टर 4 से आवेदक श्रावणी नंदी ने शिकायत की। इसी तरह कई समस्याएं लोगों ने बताईं, जिस पर संबंधित अधिकारियों को निराकरण करने के निर्देश दिए। इस मौके पर अधीक्षण यंत्री यूएस मिश्रा, कार्यपालन यंत्री डीडी मिश्रा उपस्थित थे।
hin_Deva hin_Deva